laion/Wikipedia-Exotic huggingface dataset:
חוש הטמפרטורה

חוש הטמפרטורה הוא החוש המאפשר לאורגניזם להבחין בשינויים קלים בטמפרטורה הסביבתית. האדם יכול להבחין בשינויים של טמפרטורה חיצונית כדי 0.01 מעלות צלזיוס. ביונקים הקולטנים לתחושת הטמפרטורה נמצאים בעיקר בעור, ובפיזור לא אחיד. חוש הטמפרטורה הוא אחד מהחושים המועברים במסלולים של מערכת תחושות הגוף (המערכת הסומטוסנסורית), יחד עם, חוש המגע הכאב ותחושת המצב. בבדיקה עם אלקטרודות ניתן היה לזהות נקודות על פני העור בקוטר של ב 1 מילימטר הרגישות או לקור או לחום, וביניהן נקודות עור שאינן רגישות לשינויי טמפרטורה. ממצא זה הציע קיום של מנגנונים נפרדים לחישת טמפרטורות בטווח החם יחסית ובטווח הקר יחסית. כיום מוכרות שש תעלות יונים שונות עם רגישות לטווחי טמפרטורה ספציפיים. אלו תעלות ממשפחת ה TRP המעבירות קַטְיוֹנים לתוך התא ובכך גורמות להפעלתו. כל תא עצב מבטא אחת מהתעלות האלה, ויחד הם מהווים את תאי הקולטנים לטמפרטורה. דוגמאות לקולטנים כאלה: TRPV1 – התעלה נפתחת בטמפרטורות שמעל 42 מעלות צלזיוס, וכמו כן על ידי קשירה של קפסאיצין – החומר הפעיל ביצירת תחושת החריף בפלפל חריף. העובדה שהתעלה מגיבה לשני הגירויים האלה מסבירה את תחושת החום במגע של חומר חריף. מעניין אכן לשים לב למילה HOT באנגלית, המציינת גם את תחושת הטעם החריף וגם את הטמפרטורה. התעלה מתבטאת בתאי עצב המעבירים תחושת כאב. TRPV3 – רגישה לטווח הטמפרטורות שבין 31 ל 39 מעלות צלזיוס, כלומר, סמוך יותר לטמפרטורת הגוף. TRPM8 – התעלה מופעלת בטמפרטורות שמתחת ל 28 מעלות צלזיוס, וכמו כן היא נפתחת על ידי קשירה של מנתול. מכאן, היא מדווחת על שינויי טמפרטורה בטווח הקר, והעובדה שאותה תעלה מגיבה גם למנתול מסבירה את תחושת הקור על פני העור במגע של החומר. התעלות האלה עוברות אדפטציה חזקה בטמפרטורות שסביב טמפרטורת הגוף, והרגישות שלהן היא בעיקר לשינויים חדים. המסלול של תחושת הטמפרטורה זהה לזה של תחושת הכאב. תאי הקולטנים לקור הם בעלי אקסונים דקים מסוג C ללא מיילין, או מסוג Aẟ, ותאי הקולטנים לחום הם בעלי אקסונים דקים מסוג C. גוף התא נמצא בגנגליון האחורי, והאקסונים נכנסים לחוט השדרה בשורש האחורי ויוצרים סינפסות בקרן האחורית בגובה המתאים. התא מספר 2 במסלול חוצה את קו האמצע ועולה במסלול הספינו-תלמי, שכשמו, מגיע עד התלמוס בצד הנגדי. משם עולה המידע בתא השלישי במסלול עד קליפת המוח הסומטו-סנסורית הראשונית. מדיה וקבצים בנושא חוש הטמפרטורה בוויקישיתוף שוקולד, מנטה, פלפל חריף – על תחושת הטמפרטורה, במדור "מאגר המדע" באתר של מכון דוידסון לחינוך מדעי חוש הטמפרטורה, באתר אנציקלופדיה בריטניקה (באנגלית) Mark F. Bear, Barry W. Connors, Michael A. Paradiso, Neuroscience: exploring the brain, 4. ed, Philadelphia: Wolters Kluwer, 2016, עמ' 449-451, ISBN 978-0-7817-7817-6 Amrita Samanta, Taylor E. T. Hughes, Vera Y. Moiseenkova-Bell, Transient Receptor Potential (TRP) Channels, Sub-Cellular Biochemistry 87, 2018, עמ' 141–165 doi: 10.1007/978-981-10-7757-9_6
מנפאואר (סרט)

מנפאואר הוא סרט קולנוע ישראלי משנת 2014 בכתיבה ובימויו של נעם קפלן, עם יוסי מרשק, שמואל קלדרון, פמפס שמעון אודי וסאן אינטוסאפ בתפקידים הראשיים. הסרט צולם בדרום תל אביב, בשכונת שפירא, רחב נווה שאנן והתחנה המרכזית החדשה של תל אביב ומביא ארבעה סיפורים הקשורים בעובדים זרים, בפליטים/מהגרי עבודה הנתקלים בתופעות של גזענות בגלל מוצאם - שוטר מצטיין המופקד על מבצע לגירוש המהגרים, נער ישראלי-פיליפיני שנאבק על הכרה רשמית ורגשית, נהג מונית שירות שבנו הנשוי לפיליפינית מעדיף לעזוב את ישראל בורחים לארץ רחוקה ומהגר עבודה ותיק מניגריה הנדרש להכריע האם לעזוב "מרצונו", או להסתתר עד יעבור זעם. יוסי מרשק היה מועמד לפרס אופיר לשחקן הראשי הטוב ביותר בטקס פרסי אופיר לשנת 2014. מאיר כהן (יוסי מרשק) הוא שוטר מצטיין במשטרת תל אביב שזה עתה חזר ממשלחת של שוטרים מצטיינים לאושוויץ. הוא טרוד בבעיות פרנסה המעיבות עליו ועל הזוגיות עם אשתו (נטע שפיגלמן). בקשתו לקבלת הלוואה בבנק נדחית על ידי הפקידה (הילה סעדה). כעת משימתו היא להתחיל את מבצע "עזיבה מרצון" של מהגרי עבודה מאפריקה. במבה (פמפס שמעון אודי) הוא מהגר עבודה שעובד לפרנסתו בדירתה של מיכל (כרמית מסילתי קפלן) ועושה שם את כל העבודות בהכנעה לדרישותיה המתנשאות של בעלת הבית. הוא "על הכוונת" של מאיר שמוסר לו טפסים של "עזיבה מרצון" כדי שאנשי הקהילה יחתמו עליהם. במבה לוקח אותם וזורק אותם לפח. לבסוף הוא נאלץ לעזוב עם משפחתו ארז (סאן אינטוסאפ) הוא נער פיליפיני-ישראלי שמדבר עברית שוטפת ועובד לפרנסתו ב"ארומה". הוא רוצה להתגייס לצה"ל ולהיות "קרבי". לשם כך הוא מתאמן בריצה ברחובות תל אביב. הוא מתקבל בהתנשאות בוועדה בבקו"ם. ראש הוועדה (הרצל טובי) מבקש שישיר "שיר ישראלי" כדי להוכיח את זיקתו לישראל והוא שר את "אני אש" של עילי בוטנר. לבסוף הוא מתקבל למג"ב. חיים (שמוליק קלדרון) הוא נהג מונית בתל אביב. בנו נועם (גל פרידמן (שחקן)) נשוי לפיליפינית ולהם בן, נווה. נועם נתקל בקשיי פרנסה וגזענות והם מחליטים להגר לקנדה ולהשאיר בישראל את חיים עם חברתו רוזי (ליאת גורן). "מנפאואר", במסד הנתונים הקולנועיים IMDb (באנגלית) "מנפאואר", באתר ספר הקולנוע הישראלי "מנפאואר", באתר אידיבי "מנפאואר", במסד הנתונים הקולנועיים KinoPoisk (ברוסית) "מנפאואר", במיזם "אישים" לתיעוד היצירה הישראלית קדימון למנפאואר, באתר יוטיוב מנפאואר, בקרן הקולנוע הישראלי
מסגד גמאל עבד אל נאצר

מסגד גמאל עבד אל נאצר (בערבית: مسجد جمال عبد الناصر) הוא מסגד השוכן בעיר קהיר, בירת מצרים. הוא ידוע כמקום קבורתו של גמאל עבד אל נאצר, נשיאה השני של מצרים. המסגד ממוקם ברובע אל-קובה (אנ') בקהיר, ועל כן מוכר גם בשם מסגד אל-קובה. הוא ממוקם בסמוך לבניין משרד ההגנה (אנ') ולקמפוס אוניברסיטת עין שמס. בניית המסגד החלה בשנת 1962 ומומנה מתרומות פרטיות, אך מ-1965 גם מכספי ציבור. הנשיא נאצר פיקח על עבודות הבנייה. המסגד תוכנן בסגנון האדריכלי הערבי המודרני. יש בו שלוש קומות ומינרט אחד. הנשיא נאצר הובא לקבורה במסגד בספטמבר 1970. מדיה וקבצים בנושא מסגד גמאל עבד אל נאצר בוויקישיתוף המסגד, באתר Archnet
השביט הגדול של 1843

השביט הגדול של 1843, המסומן רשמית C/1843 D1 ו-1843 I, הוא כוכב שביט ארוך-מחזור שהפך לבהיר מאוד במרץ 1843 (הוא ידוע גם בתור כוכב השביט הגדול). הוא התגלה ב-5 בפברואר 1843, והתבהר במהירות והפך לשביט בהיר. הוא נמנה במשפחת שביטי קרויץ - משפחת שביטים שנוצרו מהתפרקות של כוכב שביט אב (X/1106 C1) לשברים מרובים בסביבות שנת 1106. שביטים אלה עוברים קרוב מאוד לפני השטח של השמש - בתוך הטווח של מספר רדיוסי שמש בודדים - וכתוצאה מכך, הופכים לעיתים קרובות בהירים מאוד. הוא נצפה לראשונה בתחילת פברואר 1843, והתקדם לעבר פריהליון קרוב של פחות מ-830,000 קילומטרים ב-27 בפברואר 1843; בשלב זה הוא נצפה באור יום במרחק של בערך מעלה מהשמש. ב-6 במרץ 1843 עבר השביט בנקודה הכי קרובה לכדור הארץ ולמחרת הופיע בבהירות הגדולה ביותר. בשיאו הוא נראה בצורה הטובה ביותר מחצי הכדור הדרומי. הוא נצפה בפעם האחרונה ב-19 באפריל 1843. שביט זה עבר קרוב יותר לשמש מכל עצם מוכר אחר עד לאותה עת. השביט הגדול של 1843 פיתח זנב ארוך במיוחד במהלך ואחרי המעבר בפריהליון של מסלולו. באורך של יותר משתי יחידות אסטרונומיות, היה זה זנב השביט הארוך ביותר הידוע עד שמדידות ב-1996 הראו שזנב השביט היאקוטאקה היה ארוך כמעט פי שניים. במוזיאון הימי הלאומי קיים ציור שנוצר על ידי האסטרונום צ'ארלס פיאצ'י סמית' במטרה להראות את הבהירות הכללית והגודל של זנבו של השביט. ההערכות לזמן הקפה של השביט השתנו מ-512 ± 105 שנים (עבודתו הקלאסית של קרויץ משנת 1901), 654 ± 103 שנים (פתרון בלתי מאולץ), 688 שנים (פתרון התקופה הבריתית של JPL Horizons 1852), ו-742 שנים (פתרון מאולץ, מבוסס על זהות משוערת עם X/1106 C1). אבל השביט נצפה רק על פני תקופה של 45 ימים מ-5 במרץ עד 19 באפריל, וחוסר הוודאות אומר שיש לו ככל הנראה תקופת מסלול של 600 עד 800 שנים. המלחין המקסיקני לואיס באקה הלחין ואלס לפסנתר, "El cometa de 1843". הוא הופיע כיצירה ה-13 ב-Instructor filarmónico, periódico semanario musical, Tomo primero (מקסיקו, 1843). מדיה וקבצים בנושא השביט הגדול של 1843 בוויקישיתוף C/1843 D1 at the JPL Small-Body Database Edit this at Wikidata Close approach · Discovery · Ephemeris · Orbit diagram · Orbital elements · Physical parameters Orlon Petterson, "Great Comets in History" (Accessed 2/7/06) Donald Yeomans, "Great Comets in History" (Accessed 7/21/08) C/1843 D1 (Great March Comet), cometography.com "Saw a comet star ablazing..." Log of the New Bedford whaling ship Washington, March 6, 1843, Nantucket Historical Association Instructor filarmónico, periòdico semanario musical, Tomo primero, page 53; digitized by the Gaylord Music Library, Washington University in St. Louis Sekanina, Zdenek; Chodas, Paul W. (2008). "A New Orbit Determination for Bright Sungrazing Comet of 1843". the Astrophysical Journal. 687 (2): 1415–1422. Bibcode:2008ApJ...687.1415S. doi:10.1086/592081. Donald K. Yeomans (April 2007). "Great Comets in History". Jet Propulsion Laboratory/California Institute of Technology (Solar System Dynamics). Retrieved 2011-02-02. "Great Comets in History". Archived from the original on 2004-08-22. Retrieved 2006-02-07.
ז'אן ויקטור

ז'אן ויקטור גונסלבס (בפורטוגזית: Jean Victor Gonçalves; נולד ב-21 במרץ 1995 בברזיל) הוא כדורגלן ברזילאי המשחק בעמדת הקשר בקבוצת דילה גורי מליגת העל הגאורגית. ויקטור החל את הקריירה המקצוענית שלו בקבוצות ברצלונה EC ואנגרה-RJ מהליגות הנמוכות בברזיל. ב-1 ביולי 2016 חתם באולימפיקו דו מונטיז'ו מהליגות הנמוכות בפורטוגל. ב-1 ביולי 2018 חתם בקאזה פיה א.ק. מהליגה הפורטוגלית השלישית, ובתום עונת 2018/2019 העפיל עם המועדון לליגה הפורטוגלית השנייה. הוא ערך 40 הופעות ליגה במדי המועדון, בהן הבקיע שלושה שערים. ב-1 ביולי 2020 חתם ויקטור באוניאו סנטרם מהליגה הפורטוגלית השלישית. הוא ערך תשע הופעות ליגה במדי המועדון. ב-23 בינואר 2021 חתם בסקנדרבו קורצ'ה מליגת העל האלבנית, במדיה ערך 51 הופעות ליגה והבקיע ארבעה שערים. ב-15 באוגוסט 2022 חתם בדילה גורי מליגת העל הגאורגית. ז'אן ויקטור, באתר Transfermarkt ז'אן ויקטור, באתר Soccerway ז'אן ויקטור, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ז'אן ויקטור".
איליאן סטפנוב

איליאן אברמוב סטפנוב (בבולגרית: Илиян Аврамов Стефанов; נולד ב-20 בספטמבר 1998 בסופיה שבבולגריה) הוא כדורגלן בולגרי המשחק בעמדת הקשר ההתקפי בקבוצת לבסקי סופיה מליגת העל הבולגרית ובנבחרת בולגריה. סטפנוב גדל במחלקות הנוער של לבסקי סופיה ואבלינו, והחל את הקריירה המקצוענית שלו בקבוצת גוצאנו מהליגות הנמוכות באיטליה. בהמשך שיחק בקבוצת לוקומוטיב סופיה מליגת המשנה הבולגרית. ב-23 בפברואר 2021 חתם סטפנוב בברואה סטארה זאגורה מליגת העל הבולגרית, ב-1 במרץ 2022 חתם על חוזה לשנתיים בלבסקי סופיה מליגת העל הבולגרית. ב-2 ביוני 2022 ערך סטפנוב את הופעת הבכורה שלו בנבחרת בולגריה, בתיקו 1-1 נגד נבחרת מקדוניה הצפונית במסגרת ליגת האומות 2022/2023. ב-5 ביוני הבקיע את שער הבכורה שלו בנבחרת, בהפסד 5-2 לנבחרת גאורגיה, גם כן במסגרת ליגת האומות. לבסקי סופיה הגביע הבולגרי (1): 2021/2022 איליאן סטפנוב, באתר Transfermarkt איליאן סטפנוב, באתר Soccerway איליאן סטפנוב, באתר WorldFootball.net איליאן סטפנוב, באתר FootballDatabase.eu „Берое" привлече Илиян Стефанов באתר הרשמי של ברואה סטארה זאגורה, 23 בפברואר 2021 (בבולגרית) Официално: Илиян Стефанов е играч на Левски באתר dsport, ‏ 1 במרץ 2022 (בבולגרית)
סלים ג'בר

סלים ג'בר (בערבית: سليم جبر; נולד ב-1946) הוא ראש מועצת אבו גוש לשעבר. ג'בר נולד ב-1946. סבו היה מוח'תאר אבו גוש מטעם שלטונות המנדט הבריטי. ב-1998 נבחר ג'בר לראשונה לתפקיד ראש המועצה המקומית אבו גוש. ביוני 2000 נעצר ג'בר בחשד לאונס אחת מפקידותיו. ב-2003 נבחר בפעם השנייה לראשות המועצה. הוא התמודד מול יוסוף איברהים, וזכה ב-54.1% מקולות הבוחרים. מתוך תשעת המושבים במועצה המקומית באבו גוש, רשימתו של ג'בר זכתה בארבעה מושבים, וכך גם רשימתו של איברהים. ב-2008 נבחר בפעם השלישית לראשות המועצה, וזכה ב-52.3% מקולות הבוחרים. ב-2013 לא התמודד לתפקיד ראש המועצה, ובמקומו נבחר לתפקיד קרובו, עיסא ג'בר. ב-2018 נבחר בפעם הרביעית לראש המועצה, וזכה ב-41.7% מקולות הבוחרים. ב-2022 פוזרה המועצה המקומית באבו גוש, כיוון שלא הצליחה להעביר תקציב. ג'בר עמד בפני שימוע, אך לבסוף הוחלט להשאירו בתפקיד ראש המועצה. בבחירות 2024 התמודד לכהונה נוספת, עלה לסיבוב שני מול קאזם איברהים והפסיד לו. לאחר ההפסד התפטר ג'בר מתפקידו במליאת המועצה. ג'בר הוא חבר מרכז הליכוד. יהודי בלב אבו גוש: הסטודנטים שעברו לכפר כדי ללמוד ערבית, סרטון באתר יוטיוב אסף זוהר, ‏ראש מועצת אבו-גוש נעצר בחשד שאנס את אחת מפקידותיו, באתר גלובס, 15 ביוני 2000 רשימת הנבחרים לראש הרשות המקומית – בחירות 2008 משרד הפנים קבע – ראש מועצת אבו גוש לא יודח מתפקידו, באתר וואלה, 14 ביוני 2023 איסמעיל עותמאן, פוסט בפייסבוק של בקיצור, 3 באפריל 2024 ראש מועצת אבו גוש סלים ג׳אבר באולפן ערוץ 7: הייתם צריכים להפוך את ..., באתר ערוץ 7
סי. ג'יי. ואלרוי

כריסטופר ג'פרי ואלרוי (באנגלית: Christopher Jeffrey Valleroy ‏; נולד ב-11 בינואר 1999 ) הוא שחקן קולנוע וטלוויזיה אמריקאי. ואלרוי נולד באוקלהומה סיטי וגדל באלטמונטה ספרינגס, פלורידה, מגיל שישה חודשים. בשנת 2009 עברה המשפחה ללוס אנג'לס, קליפורניה. כאן הוא החל לצבור ניסיון במשחק, כדוגמן ורקדן. את תפקידו הקולנועי הראשון קיבל ב-2013 בסדרת הטלוויזיה קצרת המועד "Deadtime Stories", בה שיחק באחד התפקידים הראשיים. בשנת 2014 שיחק ואלרוי בתפקיד לואי זמפריני בילדותו בסרט הדרמה ההיסטורית לא נשבר, שביימה אנג'לינה ג'ולי. בשנת 2015 התארח בפרק בסדרת המשטרה NCIS: לוס אנג'לס. באותה שנה שיחק בסרט הטלוויזיה "Lumen" לצד סאם ייגר. בשנת 2017 שיחק בפרק בסדרת הטלוויזיה "Threads". באותה שנה שיחק בסרט הפעולה "Destruction Los Angeles". שנה לאחר מכן הופיע בתפקידי אורח בסדרת הטלוויזיה בול ו-"Forever". בשנת 2021 שיחק בסרט "Famous". בשנת 2022 שיחק בסדרת הטלוויזיה "High School". ואלרוי מעורב בפרויקטים חברתיים. כדי לתמוך בדודתו במאבקה נגד הסרטן, הוא התחיל לסרוג לה כובעים. זמן קצר לפני מותה של דודתו, היא ביקשה ממנו להמשיך בכך. כיום, מאות חולים העוברים טיפולים כימותרפיים חובשים כובעים אלו של מקדונלד'ס סיוע לילדים. ולרוי הוא גם חבר בצופים. סי. ג'יי. ואלרוי, ברשת החברתית פייסבוק סי. ג'יי. ואלרוי, ברשת החברתית אקס (טוויטר) סי. ג'יי. ואלרוי, ברשת החברתית אינסטגרם סי. ג'יי. ואלרוי, במסד הנתונים הקולנועיים IMDb (באנגלית) C.J. Valleroy – Unbroken, Starry Constellation Magazine, ‏2014-12-25 (באנגלית אמריקאית) Hal Boedeker, ‘Unbroken’: Young actor had Orlando start, Orlando Sentinel, ‏3 בינואר 2015
שחריאר רחימוב

שחריאר רחימוב (באזרית: Şəhriyar Rəhimov;‏ 6 באפריל 1989 – 25 באוגוסט 2023) היה כדורגלן אזרי ששיחק בעמדת המגן השמאלי בנבחרת אזרבייג'ן ובמספר קבוצות מליגת העל האזרית. רחימוב שיחק בקבוצות אינטר באקו, קרוואן, AZAL, רוואן באקו, קפאז וסבאיל מליגת העל האזרית. ב-29 ביולי 2020 חתם רחימוב בזירה מליגת העל האזרית. הוא ערך תשע הופעות ליגה במדי המועדון. ב-1 ביולי 2021 חתם רחימוב פעם נוספת בסבאיל מליגת העל האזרית. ב-15 בפברואר 2022 פרש מכדורגל. ב-23 במרץ 2018 ערך רחימוב את הופעת הבכורה שלו בנבחרת אזרבייג'ן, בהפסד 1-0 לנבחרת בלארוס במשחק ידידות. בסך הכל ערך תשע הופעות במדי הנבחרת. ב-25 באוגוסט 2023 מת רחימוב ממחלת הסרטן. אינטר באקו אליפות אזרבייג'ן (1): 2009/2010 מדיה וקבצים בנושא שחריאר רחימוב בוויקישיתוף שחריאר רחימוב, באתר Transfermarkt שחריאר רחימוב, באתר Soccerway שחריאר רחימוב, באתר WorldFootball.net שחריאר רחימוב, באתר National Football Teams שחריאר רחימוב, באתר FootballDatabase.eu Скончался бывший футболист сборной Азербайджана באתר Axar, ‏ 25 באוגוסט 2023 (ברוסית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "שחריאר רחימוב".
Liar (שיר של קווין)

"Liar" (בעברית: "שקרן") הוא שיר של להקת הרוק הבריטית קווין, שנכתב בידי סולן הלהקה פרדי מרקיורי ב-1970. השיר הופיע באלבום הבכורה של הלהקה Queen (אלבום). גרסה קטומה כבדה של השיר שוחררה כסינגל – בגיבוי עם "Doing All Right" – בארצות הברית ובניו זילנד על ידי אלקטרה רקורדס בפברואר 1974. הקליפ הכיל חיקוי של הלהקה לשיר בבמה אקוסטית. "Liar" היה הקליפ השני של הלהקה והוא צולם שנה לפני שיצא כסינגל. כפי שאימת התמלול ב-Off The Record של EMI Music Publishing לתווי המוזיקה של השיר, זוהי אחת משלושת הרצועות של קווין, כשהאחרות הן "Now I'm Here" ו-"Under Pressure" (שיתוף הפעולה המקורי שלהם יחד עם דייוויד בואי) שאופיינו באורגן האמונד. השיר הזה העלה בקצרה את בעיית הקרדיטים של כתיבת שירים בתוך הלהקה. בריאן מיי שאל מי מחבריי הלהקה יזכה לקרדיט לפיתוח המוזיקה עבור בכל שיר, ובכך סיכם פרדי מרקיורי את הדיון, בקביעתו כי התמלילן או כל אדם אחר שמקורו בשיר ככותב שלו, הוא זה שיזכה לקרדיט ככותב השיר, מנהג שנמשך עד The Miracle ב-1989. השיר עושה שימוש בולט באפקט הפלאנג'ינג, במיוחד בתופים ובפעמון הפרה. זהו גם השיר הארוך ביותר באלבום. המגזין קאש בוקס כינה את השיר "רוקר מוביל, מועבר בחוזקה" עם מבטא על "גיטרה בס ומנהיג עם ביצועי שירה והרמוניה אנרגטית". בשנותיה המוקדמות של הלהקה, "Liar" היה מרכיב מרכזי בהופעות שלהם, הופיע כסיכום לסט השירים הראשי שלהם, ולעיתים קרובות נמשך עד עשר דקות. השיר יתחיל להיות מנוגן בקושי בתור ההופעות של News of the World Tour כדי שיושמט מסט השירים ב־Jazz Tour. עם זאת, החל מסיבוב ההופעות Crazy Tour, השיר התחיל להיות מנוגן כמעט שוב. בסיבוב ההופעות The Game Tour, השיר לא נכלל בסט השירים. השיר התחדש לכמה הופעות בשלב האירופי של סיבוב ההופעות של ה־Hot Space Tour והשיר הושמע פעם אחת בשלב הצפון אמריקאי באותו סיבוב הופעות. השיר יתחדש שוב ב-The Works Tour (אם כי השיר צומצם לשלוש דקות או פחות). "Liar" קיבל אזכור מסוים ב-Magic Tour, כשבריאן מיי ניגן ריף גיטרה חלקי מהשיר מיד לפני "Tear it Up". פרדי מרקיורי – זמרה, קולות רקע, אורגן האמונד בריאן מיי – גיטרה אקוסטית, גיטרה חשמלית, קולות רקע רוג'ר טיילור – תופים, כלי הקשה, תוף מרים, פעמון פרה, קולות רקע ג'ון דיקון – בס מידע על היצירה "Liar" באתר מיוזיק בריינז מידע על הסינגל "Liar" באתר מיוזיק בריינז סרטון השיר "Liar" באתר יוטיוב
דייוויד קול

דייוויד סטיבן קול (נולד ב-14 באוגוסט 1982) הוא שחקן אמריקאי. קול נולד באיסקווב, וושינגטון. הוא בוגר תואר שני מטעם בית הספר טיש לאמנויות ובית הספר למשחק של חברת התיאטרון האטלנטי . תפקיד המשחק הראשון של קול היה בסרט בטי פייג' הידועה לשמצה מ-2005, ושנה לאחר מכן שיחק בסרטי הקולנוע "The Architect" ו-"Beautiful Ohio". בשנת 2007, הוא הופיע בסרט הדרמה הרומנטי "לפנות ערב" בכיכובה של גלן קלוז. הוא שיחק בתפקידי אורח בסדרת הטלוויזיה חוק וסדר: כוונה פלילית בתור ריקי מוס בפרק Neighborhood Watch, ובסדרת הדרמה "נשות קבע". בשנת 2009, הוא הופיע בחמישה פרקים של סדרת הדרמה "הצילו" בתור קונור גאוויר. הוא שיחק בדרמה הרפואית Mercy. בשנת 2099 שיחק בסרט על הזוג מורגן שמעתם? בכיכובם של שרה ג'סיקה פארקר ויו גרנט. שנה לאחר מכן הופיע בסרט רהיטים זעירים. ביולי 2010, שיחק קול בתפקיד חוזר בדרמת הנעורים אחת שיודעת בתור בן דונובן, המחוברת לשתי דמויות אחרות - "ג'ולייט שארפ" ( קייטי קסידי) ו-"קולין פורסטר" (סמואל פייג'). קול גילם את התפקיד החוזר של ניק ליין, בסדרת המדע הבדיוני של רשת פוקס, פרינג'. בשנת 2013, הוא הופיע בסדרת הדרמה סמאש בתור אדם, אחיו הגדול של ג'ימי קולינס, ובסדרה צווארון לבן של ערוץ USA. דייוויד קול, במסד הנתונים הקולנועיים IMDb (באנגלית) דייוויד קול, באתר AllMovie (באנגלית) דייוויד קול, במסד הנתונים הקולנועיים KinoPoisk (ברוסית) David Call | Biography, Photos, Movies, TV, Credits | Hollywood.com Alk, Nell (3 במאי 2013). "Actor David Call Talks Shop, Sex & Hypnotizing Chickens". BlackBook. אורכב מ-המקור ב-7 במאי 2013. נבדק ב-6 באוקטובר 2013. {{cite web}}: (עזרה)
Ümit Hırsızı

"Ümit Hırsızı" (באנגלית: "Hope Thief"; ובעברית: "גָּנַב הַתִּקְוָה") הוא שיר שהוקלט על ידי הזמרת הטורקייה בילנט ארסוי. הוא יצא לאור ב-22 במרץ 2019, בהוצאת חברת התקליטים דואן מיוזיק קומפני, כסינגל שלא מתוך אלבום. הוא נכתב והולחן על ידי הזמר-יוצר הטורקי טרקאן. השיר זכה לחשיפה תקשורתית נרחבת והיה לסינגל הקאמבק של ארסוי. "Ümit Hırsızı" נכתב והולחן על ידי טרקאן. המילים עוסקות באהבה נכזבת ואיבוד אמונה בעקבות מערכת יחסים שהתפוררה. בתחילתו, שרה ארסוי ”אני לא אתבלבל כל כך בקלות שוב / אני לא אכניס את עצמי לאש פעם נוספת / עזבתי אותו אחת ולתמיד / הפכתי חכמה יותר מכך שסבלתי ממנו”. היא מקוננת על קץ מערכת היחסים ומצהירה כי אין בכוונתה להיכנס לדבר כזה בשנית. המשפט ”הוא גנב שבוזז תקוות וחלומות” מצביע על האובדן שחוותה בעקבות היכרותה עם אותו הבחור. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-5 מיליון השמעות. השיר זכה לביקורות חיוביות נרחבות וסימן את חזרתה של ארסוי לעולם המוזיקה. ב-Habertürk (אנ') צוין תהליך ההקלטה של השיר וארסוי הצהירה: ”כשפגשתי אותו, אמרתי, 'קינאתי בזה [בשיר], הייתי רוצה לבצע אותו באופן אישי'. אני קצת איטית, אבל קראתי אותו וצילמתי את הקליפ. הוא אהב מאוד. אני מודה לו שוב”. ב-Posta (אנ') עסקו בהצלחת הקליפ וכתבו: ”הקליפ שפרסמה הדיווה הגיע ליותר מ-40 אלף צפיות תוך זמן קצר”. ב-Cumhuriyet (אנ') סקרו מקרה אלים שחוותה ארסוי בסמוך ליציאת "Ümit Hırsızı". ב-Milliyet (אנ') סקרו את השיר בחיוב וכתבו: ”הקשבתם לפצצה החדשה של בילנט ארסוי 'Ümit Hırsızı'? אז [...] אם לא הקשבתם, אתם מפסידים. 'Ümit Hırsızı', סרט המשך ל-'Bir Ben Bir Allah Biliyor', הצליח לעורר פרובוקציות תוך ימים ספורים”. ב-Takvim (אנ') נכתב ”לאחר הפסקה ארוכה, ארסוי נפגשה שוב עם טרקאן שכתב והלחין במיוחד עבורה את 'Ümit Hırsızı'. טרקאן הודיע על הבשורה הזו באמצעות שיתוף בחשבון המדיה החברתית שלו. טרקאן יצר שיר בשם 'Ümit Hırsızı' והגיש אותו לדיווה. ארסוי, שמאוד אהבה את השיר, חתמה עם ניהאט אודבאשי על בימוי הקליפ. לשיר צולם קליפ בו נעשה שימוש בטונות של חול”. הווידאו קליפ הנלווה של "Ümit Hırsızı" הועלה לערוץ היוטיוב של netd müzik ב-22 במרץ 2022. ניהאט אודבאשי היה הבמאי שלו. בתחילתו, ניתן לראות ארסוי לבושה בבגדים מסורתיים וזאת, בנוסף לכך שהיא עונדת תכשיטים גדולים. לאורכו של הקליפ ניתן לראות מספר רקדני ליווי המבצעים להטוטנות עם אש. הקונספט שלו עוקב אחר הכאב הטמון במילות השיר עצמו, כמו גם מגולל את הסיפור שמוצג בידי ארסוי. נכון לאוגוסט 2023 עומד מונה הצפיות של הקליפ על למעלה מ-18 מיליון צפיות. סרטון השיר "Ümit Hırsızı" באתר יוטיוב Bülent Ersoy - Ümit Hırsızı, נבדק ב-2023-08-26 Habertürk, Bülent Ersoy: Tarkan'a ait 'Ümit Hırsızı' şarkısı çok beğenildi - Magazin haberleri, Habertürk, ‏2019-06-16 (בטורקית) Bülent Ersoy 'Ümit Hırsızı'nı paylaştı, Posta, ‏2019-03-22 (בטורקית) Seyircisini dövdü mü? Bülent Ersoy iddialara yanıt verdi!, www.cumhuriyet.com.tr, ‏2019-03-26 (בטורקית) Bülent Ersoy - Ümit Hırsızı şarkı sözleri + İngilizce çevirisi, lyricstranslate.com (בטורקית) Ümit Hırsızı, 2019-03-22, נבדק ב-2023-08-26 Bülent Ersoy'un 'Ümit Hırsızı' şarkısı tutar mı?, Milliyet (בטורקית) Bülent Ersoy ve Tarkan’dan bomba gibi düet: Ümit Hırsızı, takvim.com.tr (בטורקית)
אליפות העולם בשיט

אליפות העולם בשיט (לשעבר אליפות העולם בשייט של ISAF ), מאורגנת על ידי World Sailing (לשעבר ISAF), ונערכת כל ארבע שנים מאז 2003. בשנת 1998 נערכה אליפות העולם בשייט של ISAF בדובאי. אליפות העולם בשייט הבאה נערכה בקדיס ב-2003, ואחריה בקשקאיש ב-2007 ופרת' ב-2011. בשנת 2014 אירחה סנטנדר את אליפות העולם הרביעית, שמשכה אליה יותר מ-1,100 מתחרים. כמחצית מהמתחרים קבלו את ה"קווטות" להשתתף בענף השייט באולימפיאדת ריו דה ז'ניירו (2016). באור סימנים בטבלה: ז = גברים; נ=נשים; פ=פתוח; מע=מעורב; הד=הדגמה שייט באולימפיאדת הקיץ אליפות אירופה בשיט מדיה וקבצים בנושא אליפות העולם בשיט בוויקישיתוף אתר האינטרנט הרשמי של אליפות העולם בשיט (באנגלית) אורן אהרוני, אליפות העולם בשייט: משיח ממשיך להוליך, באתר ynet, 13 בדצמבר 2011 אסי ממן, אליפות העולם בגלישת רוח: טיבי שנייה, ספיצ’קוב שלישית וקנטור חמישית, באתר ynet, 17 באוגוסט 2023 דומיננטיות לישראל באליפות העולם בשייט, באתר ערוץ הספורט, 15 באוגוסט 2023 יניב טוכמן‏, בעוד שבוע זה מתחיל: כל המידע על אליפות העולם בשייט, באתר וואלה, 2 באוגוסט 2023 נדב צנציפר, אליפות העולם בשייט יוצאת לדרך: "כל התהילה מתרכזת לשבוע אחד", באתר ynet, 10 באוגוסט 2023 אליפות העולם בגלישת רוח: טיבי שנייה, ספיצ’קוב שלישית וקנטור חמישית ynet ספורט, אליפות העולם בגלישה: חמישה ישראלים בעשרת המובילים בגלישת רוח, באתר ynet, 15 באוגוסט 2023 תחרויות שייט World Sailing - History, World Sailing (באנגלית) Star Class | History, starclass.org ISAF : ISAF Sailing World Championships 2003, web.archive.org, ‏2012-04-25 Perth 2011 ISAF Sailing World Championships - Plavsic wins RS-X race, www.sail-world.com "2014 ISAF Sailing World Championships". Sailing Today (באנגלית בריטית). 2013-07-17. ISSN 0307-1235. נבדק ב-2023-08-26. Homepage, World Sailing Championships, ‏2018-08-12 (באנגלית) Allianz Sailing World Championships, The Hague 2023 - Home, Allianz Sailing World Championships, The Hague 2023
אמנה בריסו

אמנה בריסו שנקולה (באנגלית: Amane Beriso Shankule; נולדה ב-13 באוקטובר 1991) היא אתלטית אתיופית, אלופת העולם (בודפשט 2023),שיאנית אתיופיה ובעלת התוצאה השלישית בטיבה בכל הזמנים (2:14:58 שעות) בריצת מרתון. בחצי מרתון אוסטיה, רומא שנערך ב-2 במרץ היא זכתה במדליית זהב בתוצאה של 1:08:43 שעות. במרתון דובאי שנערך ב-22 בינואר 2016 היא זכתה במדליית כסף בתוצאה של 2:20:48 שעות, אחרי טירפי צגיי מאתיופיה (2:19:41 שעות) במרתון פראג שנערך ב-2017 זכתה במדליית כסף בתוצאה של 2:22:15 דקות, אחרי ולרי אייביי מקניה (2:21:57 שעות). במרתון מומבאיי שנערך ב-2020 היא זכתה במדליית זהב בתוצאה של 2:24:51 שעות. במרתון ולנסיה שנערך ב-4 בדצמבר 2022 היא זכתה במדליית זהב בשיא לאומי חדש של 2:14:58 שעות, התוצאה השלישית בטיבה בכל הזמנים. במרתון בוסטון שנערך ב-17 באפריל היא זכתה במדליית כסף בתוצאה של 2:21:50 שעות אחרי הלן אובירי מקניה (2:21:38 שעות) ולפני לונה צ'מטאי-סלפטר מישראל (2:21:57 שעות). באליפות העולם שנערכה בבודפשט, הונגריה באוגוסט זכתה במדליית זהב בריצת מרתון בתוצאה של 2:24:23 שעות, לפני אלופת העולם היוצאת בת ארצה גוטיטום גבריסלאסי (2:24:34 שעות) ופטימה זהרה גרדי ממרוקו (2:25:17 שעות). ריצת מרתון: 2:14:58 שעות (2022), שיא אתיופיה מדיה וקבצים בנושא אמנה בריסו בוויקישיתוף אמנה בריסו, באתר התאחדות האתלטיקה הבין-לאומית אמנה בריסו, באתר Track and Field (נשים)